Dovainonys

Dovainonys – kaimas Kaišiadorių rajono savivaldybės vakaruose, 5 km į pietryčius nuo Rumšiškių, rytiniame Kauno marių krante, regioniniame parke. Seniūnaitijos centras. Veikia Rumšiškių mokyklos skyrius (buvusi Dovainonių pagrindinė mokykla), medicinos punktas, neįgaliųjų darbo terapijos centras, kultūros namai, biblioteka. Kaime veikia gyvulininkystės produktų perdirbimo ŽŪB „Nematekas“, paukštienos („Dovainonių paukštynas“), medžio apdirbimo įmonės, automobilių atsarginių detalių gamybos bendrovės „Dovaina“, „Arostė“, „Gambera“.

Stūkso Dovainonių piliakalnis, aptikti Dovainonių pilkapynai.

 Geografija 


Per kaimą teka Nemuno intakas Uolė, įtekanti į marias. Prie marių atsiveria Dovainonių atodanga su paskutinio ledynmečio klodais, kaime stūkso Mergakalnis.

 Istorija 

Tarp Dovainonių ir Kapitoniškių kaimų, Kauno marių šiaurrytiniame krante yra I tūkstantmečio vidurio – XIII a. Dovainonių piliakalnis, apie 1 km į pietryčius nuo jo – Dovainonių pilkapynai, prie Kapitoniškių miško, Nemuno dešiniajame krante – Kapitoniškių pilkapynas, 1959 m. užlietas Kauno marių. Apylinkėse yra ir daugiau ankstyvųjų gyventojų pėdsakų. 1908 m. Dovainonių stovyklą tyrinėjo T. Daugirdas ir L. Kšivickis.

XIX a. pradžioje nutiestas kelias per Kruonį ir Rumšiškes iš Alytaus į Kauną. Išlikęs apie 1000 m ilgio žvyrkelio ruožas Dovainonyse ir Kapitoniškėse. Prieš pastatant Kauno HE, Dovainonių kaimas buvo į šiaurės vakarus nuo dabartinės gyvenvietės . 1918 m. įsteigta pradinė mokykla.

1950–1992 m. buvo Dovainonių paukštininkystės tarybinio ūkio centrinė gyvenvietė. 1962 m. įsteigtas medicinos punktas, biblioteka, 1988 m. įkurtas Neįgaliųjų darbo terapijos centras.

2010 m. rugsėjį pašventintas paminklinis akmuo komunizmo aukoms atminti.

1987–1995 m. Dovainonyse veikė Kauno radijo gamyklos techninė bandymų stotis, kurioje vykdyti televizijos imtuvų bandymai. Statant kupolo formos pastatą, buvo iškastas didžiulis akmuo, pramintas „Puntuku“. Jis buvo patrauktas į šalį ir paliktas šalia teritorijos. Užsidarius radijo gamyklai, pastatą perėmė Valstybinė radijo dažnių tarnyba (dabar Ryšių reguliavimo tarnyba). Iki 2025 m. tarnyba čia vykdė mokslinių, medicininių įrenginių ir buitinių prietaisų bandymus.Netoli Kauno – mistiškos formos pastatas, kuriame vykdyti svarbiausi bandymai: čia atkeliaudavo ir legendiniai „Šileliai“ delfi.lt 2024-07-06

|}

 Gyventojai 

 Žymūs žmonės 

Kaime gimė:
 Algirdas Genevičius (1952–), politikas, ekonomistas
 Jonas Kietavičius (1974–), Trakų rajono politinis ir visuomenės veikėjas.
Kaime yra:
 Poeto J. Aisčio sodybvietė, 1988 m. liepos 8 d. buvusioje tėvų sodyboje, atkeltoje iš numelioruotų laukų, pirmąkart Lietuvoje 85 m. gimimo metinių proga oficialiai paminėtas Jonas Aistis. Tų pačių metų lapkričio 6 d. sodybvietėje pašventintas kryžius (autorius Vytautas-Aleksandras Markevičius) ir stogastulpis (autorius Leonas Juozonis) prie kelio į Rumšiškes.
 Dailininko Vlado Didžioko (1889–1942) memorialinis namas, kuriame jis gyveno 1936–1942 m. Šiame name gyveno ir jo žmona, dailininkė Barbora Didžiokienė (1896–1976).
 I pasaulinio karo vokiečių karių kapai.

 Galerija 

 Šaltiniai